Viktor Kudrjavtsev

Viktor Viktorovitš Kudrjavtsev (Vene keeles Ви́ктор Ви́кторович Кудря́вцев, 19. oktoober 1943 – 29. aprill 2021) oli vene füüsik, kes suri riigireetmises süüdistatuna Venemaa vanglas saadud kahjustuste tagajärjel.

 Elulugu 
Isa oli mereväeohvitser, kes hukkus Teise maailmasõja ajal. Ema töötas ajakirjanikuna Moskvas ("Komsomolskaja Pravda", "Izvestija").

Kudrjavtsev lõpetas Odessas asuva tööpinkide tehnikumi, õppis kaks aastat Odessa ülikooli mehaanika-matemaatikateaduskonnas, seejärel lõpetas kiitusega Kiievi Riikliku Ülikooli aerodünaamika osakonna. Astus aspirantuuri Ukraina NSV Teaduste Akadeemia Hüdrodünaamika Instituudis, sealt läks üle aspirantuuri Kiievi ülikoolis. Edasi suunati ta Moskva Riikliku Ülikooli Mehaanikainstituuti, kus õppis 2,5 aastat. 1976. aastal kaitses kandidaadikraadi teemal "Eraldatud voogude tunnused allahelikiirusega ja transoonilistes voogudes." 1970 asus tööle Moskva oblastis Koroljovi linnas asuvas Nõukogude Liidu raketi- ja kosmoselaevade peamises teaduskeskuses Masinaehituse Keskuurimisinstituudis (TsNIIMash).https://web.archive.org/web/20210713200743/https://trv-science.ru/2019/12/kudryavcev-demina/

2004. aastal pälvis Venemaa Föderatsiooni valitsuse auhinna raketi- ja kosmosekompleksi stardi- ja tehnoloogiliste seadme "Morskoi strart" loomise eest.https://web.archive.org/web/20210107111915/https://rg.ru/2004/02/25/premii-dok.html 23 mehaanika, masinaehituse ja raketiteaduse valdkonna teaduspublikatsiooni autor ja kaasautor.https://www.rbc.ru/politics/22/07/2018/5b544fa79a79477c764fe917https://elibrary.ru/author_items.asp?authorid=102788

 Vahistamine ja surm 
Vahistati 20. juulil 2018 süüdistatuna riigireetmises ja paigutati Moskva Lefortovo eeluurimisvanglasse.https://web.archive.org/web/20210512151831/https://memohrc.org/ru/news_old/uchyonogo-viktora-kudryavceva-otpustili-iz-sizo-pod-podpisku-o-nevyezde FSB süüdistuse kohaselt edastas ta Belgia Von Karmani Hüdrodünaamika Instituudile salajast teavet hüperhelitehnoloogiate kasutamise kohta "Avangardi" ja "Kinžali" lahinguraketisüsteemides. Füüsiku kolleegid ja lähedased räägivad, et infovahetus Belgia instituudiga toimus aastatel 2011–2013 koostöös Venemaa haridus- ja teadusministeeriumiga korduvkasutatavate kosmoseaparaatide aerodünaamika alase ühisprojekti raames. Tema kaitseks astus välja Venemaa Teaduste Akadeemia president Aleksandr Sergejev, kes saatis pöördumise Venemaa Föderatsiooni inimõiguste voliniku büroole ja Venemaa peaprokuröri Juri Tšaikale.https://www.kommersant.ru/doc/3850609 Tema kaitsja väitel polnud teadlasel enam, kui 20 aastat olnud juurdepääsu salastatud andmetele ning Belgia instituudiga tehtud koostööprogrammi aruanded avaldati avalikult.https://www.bbc.com/russian/news-56932352 Inimõiguste keskus "Memorial" kuulutas Kudrjavtsevi poliitvangiks.ttps://web.archive.org/web/20210512151831/https://memohrc.org/ru/news_old/uchyonogo-viktora-kudryavceva-otpustili-iz-sizo-pod-podpisku-o-nevyezde

27. septembril 2019 vabastati vanglast tervislikel põhjustel (sai vanglas olles infarkti) andes allkirja lubadusega mitte välismaale sõita. 2020. aasta suvel peatati uurimine. Tema advokaadi sõnul "aasta ja kaks kuud Lefortovos absurdse süüdistuse alusel õõnestas täielikult tema tervist." 2020. aastal mõistis Moskva oblastikohus Kudrjavtsevi õpilase, endise TsNIIMAš keskuse juhi Roman Kovaljovi riigireetmise eest seitsmeks aastaks vangi. Viimane tunnistas mõne allika väitel end süüdi. Kudrjavtsev ise, nagu tema advokaadid väitsid, keeldus Kovaljovi vastu tunnistamast. Suri 29. aprillil 2021.https://www.interfax.ru/russia/764002

 Viited 

Kategooria:Venemaa füüsikud
Kategooria:Kiievi ülikooli vilistlased
Kategooria:Sündinud 1943
Kategooria:Surnud 2021